INŠPIROVANÉ SKUTOČNÝMI UDALOSŤAMI
Je nádherná.
Nemala umrieť sama.
Nosila ťa v srdci.
A ja nosím teba.
Láska moja.
Áno, nosíš.
- Kam myslíš, že ideš? - Späť do hotela. Je takmer obed.
- Povedz, čo sa stalo Else. - Netuším.
Keď som odišla za právnikmi, bola v poriadku.
Nie. Nebola.
Bola zdrvená a rozrušená, balila si kufre.
Spomínaš si, že si jej povedala, nech odíde, však?
Ty si chcel, aby odišla.
Chceli sme to obaja.
Čo si jej urobil?
Nič, ako som povedal.
Tak odkiaľ mala tie drogy?
Stala sa závislou kvôli tebe, nie kvôli mne.
Nemám s tým nič spoločné.
Mal si sa o ňu postarať
- a nie nechať ju umrieť. - Nemusím nič, doriti.
Idem na stretnutie s Wertheimerovcami.
Do posledného centu mi vrátia, čo mi dlhujú.
A ty nedostaneš ani cent.
Som lepší priateľ než nepriateľ. Bude múdre, ak si to zapamätáš.
Nebojím sa.
Nie? A čo tvoj drahý synovec André?
Vie o tvojom obchode s nacistami?
Ako sa asi bude cítiť, keď zistí,
- čo všetko si pre nás urobila? - Misia zlyhala. Nič sa nestalo.
Drž sa od neho ďalej, Spatz. A drž sa ďalej aj odo mňa.
Nemôžeš ma odhodiť ako odpad.
Daj mi moje prachy, inak sa svet dozvie, že si nacistka.
Si presne ako ja.
- O čo išlo? - O nič, André.
- Rozhodne to ako niečo vyzeralo. - Mal si pravdu. Nemožno mu veriť.
Má problémy a chce mi ublížiť.
Ak rokovania s Wertheimerovcami vyjdú podľa plánu, budem mať dosť peňazí.
A už sa nebudeme musieť trápiť ním a ani ničím iným.
Neboj sa, vždy ťa budem chrániť.
NEW LOOK
- Máme veľa práce. - Hodváb, látka.
Jacqueline, pomôžeš mi?
Tento lem treba opraviť. Merci.
Máme toľko práce a tak málo času.
Madam Zehnackerová?
- Zoe. - Prišla som kvôli práci.
Tak rada ťa opäť vidím. Mathilde ti ukáže pracovné miesto.
Dobre, ďakujem.
Madam Zehnackerová, nechceme okrádať Lelonga.
Nechceme ho zbytočne rozrušiť.
Zoe je nadaná. Potrebujeme ju.
Monsieur? Chcem vám ukázať vylepšenia, ktoré ste žiadali.
Pierre, tá sukňa musí byť nadýchanejšia. Použi spodničku.
Mal som to vedieť, monsieur.
- Dobre. - Monsieur?
Vaša vôňa napreduje.
Myslela som, že odkladáme uvedenie parfumu,
aby si sa sústredil len na kolekciu.
Je pre mňa dôležité, aby sme ich uviedli naraz.
Veľkolepé. Presne o takomto niečom som sníval.
Zradca!
- Kto si myslíš, že si? - Kto to kričí?
Monsieur? Toto ti neprejde!
Kde je? Kde je náš Judáš?
Pierre. Pierre, nemôžeš sem takto vpadnúť.
- Takže takýto teraz si? - O čom to hovoríš?
Ako sa opovažuješ! S Balenciagom sme ti ponúkli pár šičiek.
Sme vďační, ale nestačilo to.
Tak si z Módneho domu Patou ukradol 30? Tridsať.
A nebudú môcť dokončiť svoju kolekciu.
Monsieur Balmain, aj šičky menia prácu.
- Potrebovali prácu a dali sme im ju. - Vyradil si Patoa z podnikania.
Ponúkli sme im prácu.
Mali prácu. Len ste ich zasypali peniazmi. V tom je ten rozdiel.
Lelong k tomu bude mať čo povedať.
Vie, že sa snažím rozbehnúť svoj podnik. Poslal ťa?
Nie. Prišiel som ťa varovať, aby si sa obrnil.
Lelong je prezident Módnej rady.
Rozhodne o tvojom treste.
- Dobré ráno, René. - Mademoiselle.
Trvám na jednodňovom rokovaní.
Rozumieme, mademoiselle.
Nechcem s nimi hovoriť. Vlastne,
chcem viesť naše rokovania z rozdielnych miestností.
O čo vám ide?
O výhru.
Objasnite im, že môj súčasný zisk vo výške jedného percenta
nie je ani zďaleka dostatočný.
Nechcú rokovať o percentuálnom podiele.
Keď presunuli podnik do USA, porušili moju zmluvu.
Ako sa z desiatich percent stalo jedno?
Už nebudem tolerovať tieto chlapčenské výstrelky.
Ak mám stiahnuť žalobu,
budú mi musieť vrátiť, čo som stratila počas vojny.
A keď sme pri tom, chcem úplne novú zmluvu.
Oznámim to Wertheimerovcom.
Cristóbal.
Priateľ môj.
Ďakujem.
- Ďakujem, že si prišiel. - Isteže.
Mal by si vedieť, že Pierre je tu.
Dúfal som, že odíde, kým prídeš, aby sme si pohovorili sami…
Christian. Od nášho dnešného stretnutia
vznikla proti tebe petícia s 20 podpismi.
Jacques, chéri, ďalšiu fľašu.
Nie. Stačilo.
A Módny dom Patou oficiálne žiada
zrušenie tvojho členstva v Módnej rade.
To myslíš vážne?
No, ja som petíciu nepodpísal.
Zatiaľ.
Pomôž mi to vyriešiť.
Aké ďalšie možnosti máš na dokončenie kolekcie?
Žiadne.
Robím, čo musím, aby som vytvoril krásne veci.
A čo robíme my ostatní?
Ponúkame niečo iné než krásu?
- Isteže nie. - Tak to nemyslí.
Počuješ, ako smiešne znieš?
Christian, ty…
Myslíš si, že zmeníš svet?
Že si záchranca? Mesiáš?
- Stačilo. - Vedzte, že zapredal svoju dušu
- Kráľovi bavlny. - Zašiel si priďaleko.
Prestaň piť, dobre?
Neprestanem. Oslavujem.
Čo? To, že ničíš svoje priateľstvo?
Nie. Niečo lepšie.
Carmel Snowová si ma vybrala.
Som návrhár, ktorý sa stane budúcou tvárou couture.
Tak. Povedal som to.
Je to pravda?
Povedala to?
Mnohými slovami.
Akými presne?
„Vyberám si vás, Pierre.“ Týmito. Stačí ti to?
Tak si na mňa pripime.
Pripomeniem, že som si získal jej priazeň a neublížil pri tom svojim priateľom.
Christian, nemusíš to počúvať.
Isteže nie.
Vieš, kedysi by som uvítal tvoje blahoželanie
najviac zo všetkých, ale už nie.
- Musím ísť. Mám povinnosti. - Musíme si pohovoriť.
Čo dôležitejšie máš na práci, než si so mnou pripiť?
Catherine dnes vyznamenajú.
- Musíme sa porozprávať. - Ja… Désolé.
Hovoril som s mademoiselle Chanel, páni.
Toto vyžaduje.
Zbláznila sa?
Zvážime, či jej vrátime ušlé zisky z vojny v tejto výške.
Nič viac! Na to ostatné nikdy nepríde!
Nepoddáme sa týmto smiešnym požiadavkám.
Mademoiselle žiada jednodňové rokovanie.
A obávam sa, monsieur,
že svoju požiadavku nezníži.
Šialenstvo.
Vari už zabudla, čo robila počas vojny?
Sú to čisté domnienky. Lži, klebety.
Z ničoho ju neobvinili. Vlastne…
Tak prečo sme tu a nie v Paríži?
- Už som vám vysvetlil… - Asi všetci vieme prečo.
Pretože pozná pravdu, vie, čo robila.
Ak by bola v Paríži, dostala by, čo si zaslúži!
Tu ide o obchod. Čo urobila nám môže všetkým ublížiť.
To je snáď vtip! Nehoráznosť.
Vojnový kríž patrí medzi najvyššie vojenské vyznamenanie,
ktoré možno udeliť členovi francúzskych síl.
Len zriedkavo sa udeľuje civilným bojovníkom.
Dnes sme sa však ocitli v prítomnosti troch francúzskych občanov,
ktorí preukázali výnimočnú odvahu tvárou v tvár neprekonateľným prekážkam.
Vám, ktorí ste bránili našu krajinu
a vydržali muky zajatia,
budeme navždy vďační za vašu obetu a ľudskosť.
Nepáči sa mi, že to oslavujeme. Pripadá mi to…
takmer hanebné.
Nie je to hanebné. To ti sľubujem.
Ostaň v Paríži. Chýbaš mi.
Nemôžem.
Paríž mi teraz pripadá strašidelný.
Niečo som vytvoril.
Možno ti to trochu pomôže.
Parfum.
Ďakujem, Christian.
Viem, snažíš sa pomôcť, ale neviem,
prečo si myslíš, že to dokážeš navrhovaním šiat a parfumov.
Prídeš na prehliadku? Je o päť dní.
Viem, že chceš, aby som bola pri tebe, keď sa podelíš o svoju tvorbu,
ale nemôžem.
Vraciam sa do Callian. Dokončím otcovu záhradu.
Je to jediné miesto na svete, kde teraz chcem byť.
Ubehol týždeň z môjho výletu a stalo sa nemožné.
Paríž je pre mňa sklamanie.
Teda, samozrejme, že nie samotné mesto, ale moja úloha vybrať nového návrhára.
Všetci sú presvedčení, že si vybrala Pierra Balmaina.
Najmä samotný Balmain, pokiaľ viem.
Nepovedala som mu to.
Teda, možno som mu to aj povedala.
Snažila som presvedčiť samu seba.
Až som sa zobudila o tretej ráno a povedala si:
„Nie, nie. Balmain nie je ten pravý.“
Možno je tyranské decko, ale je aj génius.
A aj tak mu niečo chýba.
Buď úprimný, Lucien. Nemám druhú možnosť.
Balenciaga je lákavý, ale neponúka nič nové.
Christian Dior mi odmietol ukázať svoju kolekciu,
hoci mi Zehnackerová podhodila omrvinky.
Radím ti hľadať inde, drahá.
Dior pravdepodobne nebude súčasťou tejto sezóny.
Ako to?
Použil časť Boussacovej vysokej investície
na odlákanie špičkových šičiek z iných módnych domov.
Podali na neho sťažnosť.
Šičky od neho budú musieť odísť, kým sa nerozhodnem,
či ho vyhodím z Chambre Syndicale.
Vyhodíš? Božemôj.
Ja že si jeho najväčší obhajca.
Viem.
Tá sťažnosť je malicherná. Niečo sa ťa opýtam.
Monsieur Dior najal šičky, aby mohol tvoriť.
Čo by si urobil na jeho mieste?
- Carol. - Monsieur.
Veľmi ma to mrzí.
- Oui, veľmi. - Áno, áno.
Bože.
- Prepáčte, veľa šťastia. - Čo sa deje, Zoe? Čo je?
- Zakázali nám pre vás pracovať. - Kto?
Odpusťte mi. Veľmi ma mrzí, že nebudem pracovať
- na vašej úžasnej kolekcii. - Nie. Zoe.
Doriti.
Hej. Nie, nemusíte ísť. Môžete sa…
Nemôžeš im zabrániť odísť.
- Čo sa stalo? - Balmain a Patou.
Prišli sa im vyhrážať.
Vraj už nikdy nebudú pracovať pre nikoho z Módnej rady, ak neodídu.
Musím zatelefonovať Lelongovi.
Nepomôže to. Urobila som to a vraj nemôže hovoriť
so mnou ani s tebou, kým neurobí konečné rozhodnutie.
Dobrý bože.
Naša ponuka je viac než štedrá.
Musí prejaviť trochu pokory.
Uznať, akú bolesť spôsobila.
Mademoiselle, vrátia vám ušlé zisky z vojny
a obnovia pôvodnú zmluvu.
Namiesto 1 % dostanete 10 % zisku, ktorý ste mali,
než sa toto všetko stalo.
Je to veľmi dobrá dohoda.
Poďte bližšie, mladý muž.
Bližšie. Poďte sem.
Nechcem len časť zo zisku.
Chcem percento aj z hrubého zisku.
Hrubého?
To je neslýchané.
Možno dokážeme získať vyššie percento
z čistého zisku. Ale hrubého…
Všetko alebo nič, Julien.
Doruč moju správu, prosím.
Snáď žartujete.
Skončili sme.
Nie, nie. Páni, páni, prosím. Viem, že žiada priveľa.
Všetci však vieme, že táto žaloba vám spôsobí nevyčísliteľné škody.
Bez mena Chanel sú vaše produkty, značka
a celá vaša investícia úplne bezcenné.
- Chcem s ňou hovoriť. - Nie.
Mademoiselle jasne povedala…
Medzi štyrmi očami, inak dohoda nebude.
Uvidím, čo sa dá robiť.
Mrzí ma to, ale podľa mňa
dnes nedôjde k dohode, pokiaľ sa nestretnete.
Môžu počkať.
Úžasný syn.
Úžasný brat.
Prevádzkovanie vlastného módneho domu je neľútostná a krutá práca.
A Christian
nemá dostatok odvahy robiť ťažké rozhodnutia.
Naozaj to chceš všetko riskovať?
Riskovať? Vy máte 70 percent, a ja mám jedno.
Nemám čo stratiť.
Máš. Stále máme podnik. Partnerstvo.
Môže sa stať ešte veľa zlého.
Dala som vám ponuku. Prijmite ju, alebo pôjdeme pred súd.
Pozri sa mi do očí a povedz, že ťa to mrzí.
Čo?
Že si bola ochotná využiť nacistov, aby si nás pripravila o podnik.
Naše problémy sa začali ešte pred vojnou.
Využila som árijské zákony, lebo si mi nedal na výber.
Prenasledovali nás. Kynožili.
Premýšľal si niekedy nad tým…
čomu musí čeliť žena, ak chce prežiť v tomto svete?
Niečo ti poviem. Neospravedlním sa za to, čo sa stalo.
Zatlačili ma do kúta, rovnako ako teba.
Ale ja som na to zvyknutá.
Vy muži a tie vaše vojny. Vaše pravidlá.
Pierre. Musíš sa rozhodnúť.
Mám toho už po krk.
Uvidíme sa na súde.
Mademoiselle?
Dohodli sa. Dve percentná hrubého zisku.
Všetko, čo si žiadala. Porazila si ich.
Gratulujem.
Čoskoro budeš jedna z najbohatších žien sveta.
Dobrú noc, mademoiselle.
Mal by si sa prísť pozrieť na vlastné oči, čo tvorí.
Všetci ste vítaní, môžete prísť.
Som si celkom istý, že vlastný podnik je hrozný nápad, Christian.
Je taký dobrý,
no zároveň vie byť veľmi krehký.
Krvácaš?
Nie, ja…
Pichol som sa ako decko.
Ako nováčik.
Pracujeme prirýchlo. Robíme chyby.
Je to neodpustiteľné, hlúpe a…
Nie. Všetci sme vyčerpaní. Choďte si oddýchnuť. Ja budem pokračovať.
Monsieur, ak smiem…
Je dokonalý.
- Vybrali ste už názov? - Áno.
Ďakujem.
Aký to má zmysel, Christian?
Vieš, že nepríde.
- Ako to šlo? - Dobre. Výborne.
- Získala si späť podiel z podniku? - Áno, a ešte viac.
Časom sa budeme môcť vrátiť do Paríža.
Paríža?
- Vďakabohu. Pomôžeme barónovi. - Barónovi?
Nepočula si?
Čaká ho súd. Myslím, že ho popravia.
Popravia? A to už za čo?
Za kolaboráciu.
Musíme sa vrátiť a pomôcť mu.
Teraz sa nemôžeme vrátiť.
Práve si povedala, že Wertheimerovci súhlasili
a s ich podporou sa svet dozvie, že opäť stojíš na vlastných nohách
a môžeme ho ísť podporiť.
Nie, to je nemožné.
Zachránil mi život. Musíme niečo urobiť.
Môžeme svedčiť. Presvedčiť ich o tom, aký skutočne bol.
Veď aj iných prepustili.
Barón urobil svoje rozhodnutia. A teraz za ne zaplatí.
Čo tu robíš?
Chcem svoje peniaze.
Je čas odísť.
André, odíď, prosím.
S tvojou tetou si musíme niečo vybaviť.
Povedal som, že je čas ísť, monsieur Lang, či ako sa, doriti, voláte.
Spatz!
Spatz! Prestaň, Spatz! Prestaň!
Prestaň!
Odkedy som sem prišiel, správaš sa ku mne ako k nejakému odpadu.
Ale aj ja mám city, vieš. Áno. Takisto ako ty.
André? André?
André, nevieš o tom, ale bol som tam.
V tú noc. V tú noc, keď po teba prišli teta a barón.
Bol som tam. Sledoval som vás troch.
Šťastná rodina opäť spolu.
Povedz mu pravdu. Hovor.
Nastal čas, aby sa dozvedel, kto jeho teta skutočne je.
No tak, hovor!
Spatz, pusť ho, prosím! Dám ti tvoje peniaze.
- O čom to hovoríš? - Chceš mu to povedať? Či mám ja?
Dobre, idem prvý. André, obaja sme pracovali pre ríšu.
Nie je tak, agentka Westminster?
Dokonca mala vlastné číslo agenta.
Pamätáš si ho? Nebolo to F7124?
Nebolo to F7124?
Áno! Áno.
Áno, bolo.
A bola poslušná vojačka, všakže?
Áno, urobila, čo sme potrebovali,
pokiaľ dostala, čo chcela na oplátku.
Chcela späť ten svoj nesmierne dôležitý obchod s parfumami.
Takže podhodila chudáka baróna Vaufrelanda vlkom,
aby ste sa mohli vydať na svoj odvážny útek.
Aj zo mňa takmer urobila obetného baránka.
Ako dopadlo stretnutie?
Stavím sa, že už máš kopu prachov. Chcem len svoj podiel.
Dám ti ho, len ho pusť!
Pustím ho, keď mu povieš pravdu.
Hovor, inak umrie priamo tu a teraz.
Tak, ako mal umrieť už pred všetkými tými mesiacmi,
na kolenách a v špine ako pes.
No tak, hovor. Nech sme pyšní. No tak.
- Áno, je to pravda. - No.
Všetko je to pravda!
Vidíš? Nebolo to také ťažké, no nie?
Uisti sa, že zajtra budú peniaze na mojom účte, inak sa vrátim.
A nebude sa ti to páčiť.
A, André, nebuď na svoju tetu príliš tvrdý.
Koniec koncov, je to len obchod.
To nič.
Si v poriadku? Tak ma to mrzí.
Pomôžem ti.
Ako by si mohla? Nacisti nás mučili, vraždili…
Prosím, pochop, že to všetko som robila pre teba.
Pre našu budúcnosť.
Našu budúcnosť? A čo barón?
Využila som ho.
Mal kontakty medzi nacistami. Zabezpečil tvoje prepustenie.
Choď odo mňa preč.
Nechoď.
- Nemôžem byť pri tebe. - Nechoď, prosím.
Prosím, nechoď. Nie aj ty. Ľúbim ťa.
Nikoho nemiluješ.
A nikdy si nemilovala. Beriem Gabrielle a odchádzame do Paríža. Nechoď za nami.
Bez vás nemám nič. Prosím.
Máš svoje peniaze. Máš všetko, čo si vždy chcela.
Nie.
André!
Len som obdivoval tvoj Maison Dior.
Je dych vyrážajúci.
Vždy som po niečom takomto túžil,
ale, žiaľ, nenarodil som sa s toľkým talentom, aby som si to zaslúžil.
Keď si odišiel, zlomil si mi srdce.
Ale to asi vieš.
- Lucien, mám ťa rád. Stále. - Ako keď otca opustí syn.
Mal som jednu šancu. V štyridsiatich dvoch rokoch.
Vedel som, že najať šičky bude mať dôsledky, ale…
- Aj tak si to urobil. - Už si sa rozhodol?
Preto si tu?
Áno. A chcel som ti to prísť povedať osobne.
Nacisti boli našimi pánmi.
Ale teraz máme nového pána. Peniaze.
Potrebujeme ich na život, prácu, výstavbu módnych domov.
A to, čo si tu dokázal, Christian,
je prinajmenšom úplné vynovenie
nášho odvetvia. Odvetvia s neskutočným potenciálom.
A to najmä, ak budú ostatní nasledovať tvoj príklad.
Potrestať ťa by znamenalo nielen ohroziť tvoju budúcnosť,
ale aj budúcnosť couture.
Preto som sa rozhodol neudeliť ti sankcie.
Ďakujem.
Pravdou je, že šičky potrebujú vyššie platy.
A ty im vieš zaplatiť viac. Takže to je prospešné pre obe strany.
Ale pár ich budeš musieť poslať späť do Módneho domu Patou,
aby mohli dokončiť svoju kolekciu.
A zaplatíš aj im,
keďže si to očividne môžeš dovoliť.
Samozrejme.
Pozri.
Urobíme najlepšie, ak budeme dávať pozor na to, čo sa deje
v týchto kľúčových momentoch nášho života, Christian.
Keď príde úspech, tak buď radšej opatrný.
Pred čím?
Pred Christianom Diorom.
Máš tri dni. Veľa šťastia.
Marie. Kde je Marie? Prines tie šaty. Poď sem.
Toto sem asi nepatrí.
Otočíte sa, prosím?
Pozrite, tento lem dole sa nemôže ťahať po podlahe.
Toto musí byť o dva milimetre vyššie.
Bar.
O kúsok ďalej. Len o kúsoček.
Ako svätica.
Láska.
Tak dobre. Dámy, tu sa to nemôže zberkať. Rozumiete?
Džungľa.
Krik.
Songe.
Doris.
Longchamps.
Figaro.
Corolle.
A pôvab, la Fidélité.
Áno?
Nádhera. Nádhera, dámy.
Ďakujem. Späť do práce.
To, že Christian najal šičky,
je neodpustiteľné.
Prečo si trval na tom, aby sme prišli?
Chýbate mu.
Prehliadka je zajtra a chcem, aby ste prišli.
Ja neviem.
Christian pre mňa vždy veľa znamenal. Pre nás.
Tak príďte. Poďte sa pozrieť, čo vytvoril. Všetci by sme mali byť pri ňom.
Choď domov. Odpočiň si.
Určite neskôr príde Jaques?
Áno, príde.
Verím ti, Christian. Nech zajtrajšok dopadne akokoľvek.
Ahoj.
Ostaneš tu celú noc?
Aj tak nemôžem spať, takže…
O čo ide?
Robím všetko, čo sa odo mňa žiada, ale aj tak…
Catherine.
Konečne máš všetko, o čom si sníval. Úspech máš na dosah ruky.
Uvidíš. Zajtrajšok bude úžasný.
FRANCÚZSKA POLÍCIA ÚRAD PRE VYŠETROVANIE NACIZMU
Prisaháte, že vaše svedectvo je pravdivé?
Áno, monsieur. Všetko je to, bohužiaľ, pravda.
Obstojí všetko, čo ste nám povedali, na súde?
Nájdete ju v Hoteli Beau Rivage Palace
v Lausanne vo Švajčiarsku.
Rýchlo, slečny. Rýchlo.
Áno.
Ďakujem. Nie. Vráť to…
Elena, vezmi to.
- Nie. - Rukavice nie.
- Potrebujeme rukavice. - Rýchlo.
Le chapeau.
Sústreďte sa, všetci. Prosím.
Monsieur, madam Zehnackerová chce, aby som vám odkázala, že máme otvorené.
- Nemáme klobúk. - Na poličke.
To je ono.
Monsieur, pripravený na kontrolu?
Kde je? Videl ho niekto?
Monsieur Dior?
- Christian. - Áno?
Čo sa deje?
Prečo nie ste pri modelkách? Musíme začať.
Potrebujem chvíľu, prosím.
- Nerozumiem ti. - V našej rodine máme smolu.
Možno by si mal ísť…
Celý život sa rozptyľuješ umením, kresbami, teraz šatami.
- Žiješ vo svete fantázie. - Koľko…
Nepoučil si sa z mojich chýb?
- To je Carmel Snowová. - Tak tu je.
Carmel, som rada, že ste prišli.
Vitajte, ukážem vám vaše miesto.
Toto je… Pardon.
Tvoj život je taký…
…svoju inšpiráciu. Musíte tvoriť. Christian.
Christian?
Nechcela som, aby si bol sám.
Nikdy som nevidela toľko…
Prišli sme po mademoiselle Chanel.
Vieš, tá vôňa, ktorú si vytvoril…
ma vrátila na miesto pred vojnou.
Prinavrátila mi pocit, ktorý som necítila už veľmi dlho.
Je to mamina záhrada, však?
Ja že ju už neucítim.
Bola mojou inšpiráciou.
Je vo všetkom, čo robím.
Drahý braček.
Je čas ísť.
Je čas ukázať svetu, čo si vytvoril.
Prepáčte.
Dostali sme príkaz priviesť vás do Francúzska.
Máte svedčiť v prípade baróna Vaufrelanda.
Nezmysel. Choďte za právnikom.
Budete sa zodpovedať za svoju účasť na udalosti, ktoré viedli k zatknutiu.
Váš synovec André vypovedal o vašom vzťahu s barónom
a o vašej účasti v nacistickej strane.
Nemám sa čoho báť.
Catherine. Som veľmi rád, že si tu.
- Rada ťa vidím. - Christianovi si veľmi chýbala.
Prepáčte, mademoiselle, ale nie ste sestra monsieura Diora?
Som.
Lucien Lelong mi o vás toho toľko povedal.
Je mi cťou spoznať vás. Som Carmel Snowová, Harper's Bazaar.
Buďte k môjmu bratovi láskavá, prosím.
Očakávania sú vysoké.
Vyjadruje to, čo nosí v srdci.
Áno, už pri vašom parfume som toho bola svedkom.
Mojom parfume?
Madam Zehnackerová mi povedala, že ho pomenoval
po najdôležitejšej osobe v jeho živote.
Miss Dior.
To bude naša matka.
Nie. Nie, drahá, ste to vy.
Dámy a páni, čochvíľa začneme.
Päť minút.
Vaša prvá kolekcia z roku 1947…
pomohla ľudstvu nájsť krásu
a dôvod opäť žiť po hrôze druhej svetovej vojny.
Vždy som túžil
navrhovať najkrajšie ženské oblečenie,
aké kedy jestvovalo.
Je pravda, že počas nemeckej okupácie Paríža
Coco Chanel zatvorila svoj ateliér
a odmietla navrhovať šaty manželkám nacistov?
Mademoiselle Chanel mala vlastný podnik
a sama sa ho rozhodla zavrieť.
Tí, ktorí sme prežili chaos vojny…
štyri roky nacistickej okupácie…
najtemnejšie dni našich životov…
poznáme túžbu…
po prežití.
Ľudia musia opäť cítiť.
A opäť snívať. Potrebujú opäť žiť.
A my im dokážeme vytvoriť nový svet.
Pripravená, drahá?
Nie, monsieur Dior.
Ani ja.
Choďte. Teraz.
A tvorba pre mňa znamenala prežitie.
A TAK SA TO ZAČALO…
50. ROKY 20. STOROČIA
60. ROKY
70. ROKY
80. ROKY
90. ROKY
PRVÉ DESAŤROČIE 21. STOROČIA
10. ROKY
20. ROKY
NEW LOOK
Preklad titulkov: Jessica Mona Youssefová